Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 349

2. A szóbeli beszámoló 30 pont 2.1 Az olvasottak ismertetése 10 pont A vizsgázó röviden összefoglalja, hogy milyen irodalmat tanulmányozott a vizsgálat sikeres elvégzése érdekében. A címeken kívül emelje ki azt, hogy az olvasottakból mit használt föl, miben segítették munkáját. E vizsgarész végén a vizsgabizottság tagjai kérdéseket tehetnek föl az irodalommal kapcsolatban. E kérdések ne az irodalom részletes ismertetésére vonatkozzanak, hanem az irodalom és a saját projektmunka kapcsolatára. 10 pont adható, ha – a vizsgázó jól kiemelte az olvasottak kapcsolatát az elvégzett munkával Legföljebb 5 pont adható, ha – a források és a munka kapcsolatát nem vagy rosszul világította meg Nem adható pont, ha – a források ismertetése elmarad vagy – a vizsgázó ezeket munkájával nem tudja kapcsolatba hozni 2.2 A módszerek bemutatása 10 pont A vizsgázó röviden összefoglalja, hogy hogyan tervezte meg a vizsgálatot, milyen eszközöket használt, hol és mikor zajlott, kik és mi módon segítették a tervezésben. Itt térjen ki arra is, hogy a projektmunka során mikor és hogyan támaszkodott a konzulens szaktanár tanácsaira, azokat hogyan vette figyelembe. Amennyiben a munka jellege ezt megkívánja, itt alkalmazhatók segédeszközök is, például a helyszínt bemutató térkép, az eszközöket ábrázoló rajz, a kézírásos vizsgálati jegyzőkönyv stb. 10 pont adható, ha – a vizsgázó világosan bemutatta, hogy mit, mi célból végzett el – milyen segítséget kapott, hogyan változott ennek hatására a munka menete Legfeljebb 5 pont adható, ha – a beszámolóból nem derül ki a módszer megválasztásának indoka – saját munkájának történetéről csak töredékesen tud számot adni Nem adható pont, ha – a vizsgázó nem tudja fölidézni a választott módszert és eszközöket 2.3 Az eredmények értékelése 10 pont A vizsgázó tömören bemutatja eredményeit. Ennek szemléltetésére használjon megfelelő segédeszközt (pl. saját készítésű posztert, fóliát, diát, videokazettát, számítógépes prezentációt). E vizsgarész végén a bizottság tagjai tegyenek föl kérdéseket a használt módszerrel és az eredményekkel kapcsolatban. A kérdések vonatkozhatnak az elhangzottak esetleg nem egyértelmű részleteire is (pl. Pontosan mit ábrázolt a bemutatott grafikon függőleges 2009/56. szám tengelyén?), de mindenképpen térjenek ki arra, ami a munkát egyénivé tette, például az elvégzett munka szépségére, nehézségeire, az esetleges kudarcok okaira, a további vizsgálatok lehetőségére. 10 pont adható, ha – a vizsgázó világosan bemutatta eredményeit – meggyőző választ adott a föltett kérdésekre Legfeljebb 5 pont adható, ha – az eredmények bemutatása hiányos, – válaszai zavarosak Nem adható pont, ha – nem használ szemléltető eszközt vagy – nem tud érdemben reagálni a föltett kérdésekre”

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes